Diari Oficial de la Generalitat Valenciana


Sumari del DOGV 7221, del 25-02-2014 (2014/1490)

RESOLUCIÓ de 19 de novembre de 2013, del secretari autonòmic de Justícia, per la qual acorda ratificar l'acord d'extinció de la Fundación de la Comunitat Valenciana para el Estudio, la Prevención y la Asistencia a las Drogodependencias.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7221

Data del DOGV
:   25-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1490


Data del document
:   19-11-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 19 de novembre de 2013, del secretari autonòmic de Justícia, per la qual acorda ratificar l'acord d'extinció de la Fundación de la Comunitat Valenciana para el Estudio, la Prevención y la Asistencia a las Drogodependencias. [2014/1490]  
Vist l'expedient sobre la ratificació per part dl Protectorat de l'acord d'extinció adoptat pel Patronat de la Fundación de la Comunitat Valenciana para el Estudio, la Prevención y la Asistencia a las Drogodependencias (d'ara en avant, la Fundació), d'acord amb els fets següents.  
  
Fets  
Primer. Amb data 11 de març de 2013, presenta la Fundació l'acord d'extinció adoptat pel Patronat en data 26 de novembre de 2012.  
  
La sol·licitud era incompleta i es es va requerir a la persona interessada el 23 d'abril de 2013 que aportara una còpia autoritzada de la protocol·lització del certificat relatiu a l'acord d'extinció, l'aprovació de la composició de la comissió liquidadora per part del Patronat i l'informe favorable de la Secretaria Autonòmica del Sector Públic Empresarial, el balanç de situació i el compte de resultats en la data d'adopció de l'acord d'extinció, la firma dels estats financers aportats, els comptes anuals a data 31 de desembre de 2012.  
Este certificat relatiu a l'acord d'extinció de la Fundació adoptat el 26 de novembre de 2012 va ser protocol·litzat en una escriptura pública de 27 de febrer de 2013 (que va ser aportada el 28 de juny), autoritzada pel notari del Col·legi de València Fernando Pérez Narbón, amb el número 274 del seu protocol.  
En la reunió de 12 de novembre de 2013, es ratifica novament l'acord d'extinció, segons el certificat protocol·litzat en l'escriptura del mateix notari de 13 de novembre de 2013 (protocol número 1593).  
  
Segon. La Fundació la va classificar la Resolució d'1 de setembre de 2004 del secretari autonòmic de Justícia i Interior de la Conselleria de Justícia i Administracions Públiques amb el caràcter assistencial i científic.  
El fundador en va ser la Generalitat Valenciana, representada pel conseller de Sanitat, Vicente Rambla Momplet.  
La Fundació té com a objecte afavorir la millora en l'atenció i prevenció de les drogodependències, així com un major coneixement de la realitat d'este problema en el seu àmbit geogràfic d'actuació. L'article 9 assenyala que els fins són: l'atenció integral a les persones drogodependents, segons les característiques biològiques, psicològiques i socials del problema; la prevenció de les drogodependències tant en l'àmbit general comunitari com, específicament, en l'escolar i laboral; el coneixement de la situació social i sanitària de les drogodependències, així com les seues causes i conseqüències; el desenrotllament de la formació, documentació i investigació en matèria de drogodependències; la cooperació internacional en el camp de l'assistència, i la prevenció de les drogodependències.  
La dotació inicial de la Fundació va ser de seixanta mil cent euros (60.100 ?), aportada en efectiu metàl·lic pel fundador.  
L'últim patronat inscrit en el Registre de Fundacions de la Comunitat Valenciana, per la Resolució del secretari autonòmic de Justícia de data 30 d'octubre de 2012, va ser el següent:  
President: el conseller de la Generalitat amb competències en Sanitat, Luis Eduardo Rosado Bretón. Vicepresident: el titular de l'òrgan que exercix les competència en matèria de drogodependències, Guillermo Ferrán Martínez. Secretària patrona: la directora d'assistència sanitària de Zona de Drogodependències, Sofía Tomás Dols (fins al 4.11.2015). Vocals nats: el titular de la Secretaria Autonòmica d'Educació (per acceptar); el titular de la secretaria autonòmica amb competència en matèria de benestar social (per acceptar); el titular de la secretaria autonòmica amb competència en matèria d'economia, José Monzonís Salvia; el titular de la secretaria autonòmica amb competència en matèria de relacions internacionals (per acceptar). Vocals designats pel Consell de la Generalitat Valenciana: Emilio Barberá Guillem (fins al 29.04.2013); Diego Castell Campesino (fins al 29.04.2013); la professora titular de la Universitat de València M. Luisa García Merita (fins al 4.11.2015); la catedràtica de la Universitat de València Rosa Baños Rivera (fins al 4.11.2015); el vicerector d'Investigació i Desenrotllament de la Universitat Cardenal Herrera, Javier Romero (per acceptar); la cap de la Unitat de Patologia Cel·lular del Centre d'Investigació Príncep Felip, M. Consuelo Guerri Sirena (per acceptar).  
Després de la nova reestructuració del Consell, s'han aportat al Registre de Fundacions de la Comunitat Valenciana acceptacions, entre altres, del nou conseller de Sanitat, i s'ha requerit a la Fundació que actualitze el patronat. En qualsevol cas, el dia de la presa de l'acord d'extinció hi ha un patronat constituït vàlidament i amb quòrum suficient.  
Tercer. Esta extinció s'emmarca dins del procés de reestructuració de sector públic fundacional iniciat pel Consell.  
En data 3 d'agost de 2012, el Consell va autoritzar l'extinció de diverses fundacions pertanyents al sector públic de la Generalitat, entre les quals la de la Fundación de la Comunitat Valenciana para el Estudio, la Prevención y la Asistencia a las Drogodependencias.  
La causa d'extinció al·legada és la impossibilitat del compliment del fi fundacional, segons preveu l'article 31.c de la Llei 50/2002, de 26 de desembre, de Fundacions. La memòria justificativa assenyala que:  
«Des dels inicis de la VIII Legislatura, el Consell es va fixar com a compromís prioritari l'ordenació i reestructuració del Sector Públic Empresarial i Fundacional de la Generalitat; per això, el juny de 2011, es va crear la Secretaria Autonòmica del Sector Públic Empresarial en la Conselleria d'Economia, Indústria i Comerç, amb competències en matèria de planificació, reestructuració, coordinació, control i avaluació del Sector Públic Empresarial de la Generalitat.  
Des de llavors, s'han adoptat i promogut les mesures següents encaminades al compliment d'este compromís:  
El Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional, va establir les bases i va determinar les directrius i estratègies de gestió per a aconseguir un Sector Públic Empresarial i Fundacional de la Generalitat sanejat, auster, eficaç, eficient i orientat a les necessitats de la societat valenciana i al compliment dels objectius del Consell en els seus diversos àmbits d'actuació.  
  
La Llei 9/2011, de 26 de desembre, de mesures fiscals, de Gestió Administrativa i Financera, i d'Organització de la Generalitat, va crear la Corporació Pública Empresarial Valenciana, com una entitat de dret públic que, de forma unitària, fa funcions centralitzades de control i supervisió economicofinancers de tots els ens del Sector Públic Empresarial.  
A estes mesures d'ordenació se sumen altres mesures d'austeritat i ajust, com ara la reducció del gasto dels ens del Sector Públic Empresarial aplicada en la Llei 10/2011, de 27 de desembre, de Pressupostos de la Generalitat per a l'exercici 2012, així com els generats per l'aplicació del Decret Llei 1/2012, de 5 de gener, del Consell, de mesures urgents per a la reducció del dèficit a la Comunitat Valenciana.  
  
En la reestructuració del sector públic, entesa com a procés, el Consell ha anat adoptant una sèrie de mesures concretes centrades, en un primer moment, en l'autorització d'extincions i fusions de fundacions i de societats públiques de la Generalitat, fonamentalment amb l'aprovació dels Acords del Consell de 2 de desembre de 2011 i 3 d'agost de 2012.  
El Ple del Consell va autoritzar l'extinció de nou fundacions del sector públic, mesura que s'emmarca en l'execució del Pla Estratègic de Racionalització i Reestructuració del Sector Públic Empresarial i Fundacional de la Generalitat, que té com a objectiu generar un sector públic empresarial i fundacional sostenible amb la nova conjuntura econòmica (?).»  
Quart. Respecte a la designació de liquidadors, l'última documentació aportada és de data 13 de novembre de 2013, quan s'aporta l'acord del patronat legalment constituït, en la sessió de data 12 de novembre 2013, que aprova la composició de la comissió liquidadora i l'informe favorable a esta composició, de 12 novembre de 2013, de la secretària autonòmica del Sector Públic Empresarial. Queda integrada per Manuel Llombart Fuertes (president del patronat), Sofía Clar Gimeno (vicepresidenta), Sofía Tomas Dols (secretària) i Inmaculada Baena Olcina (personal de la Direcció General de Règim Econòmic).  
Quant a l'atribució del romanent, l'article 39 dels Estatuts de la Fundació assenyala que «en el cas de dissolució de la Fundació, la liquidació i destinació dels seus béns i drets s'incorporarà d'acord amb el que preveu la Llei 8/1998, de fundacions de la Comunitat Valenciana, o bé la legislació vigent en matèria de fundacions».  
En este sentit, el patronat, en la reunió de 26 de novembre de 2012 (i ho reitera en la de 27.06.2013), acorda que el romanent es destine al Servici de Drogodependències de la Direcció General d'Ordenació i Assistència Sanitària,. En la reunió del patronat de 12 de novembre de 2013 es ratifica esta decisió.  
Quint. Consta l'informe de la Secció de Comptabilitat del Servici d'Entitats jurídiques, d'11 de juliol de 2013, que indica el següent:  
«L'objectiu d'este informe consistix a aclarir i determinar el patrimoni net de la Fundació en la data de l'adopció per part del patronat de l'acord sobre extinció de la Fundació per la impossibilitat de continuar duent a terme el seu fi fundacional, segons l'acord del Consell de 3 d'agost de 2012.  
Amb data 11 de març de 2013, la Fundació va presentar davant d'este registre la sol·licitud d'extinció amb la documentació següent: l'escriptura d'elevació a públics dels acords del patronat de data 26 de novembre de 2013, sobre l'extinció de la Fundació, el nomenament dels membres de la comissió liquidadora, el certificat de la destinació de béns, la memòria d'extinció i el document denominat ?Estats financers a 26 de novembre de 2012?. Sobre la sol·licitud, he d'informar del següent:  
La Fundació es va inscriure en data 1 de setembre de 2004, amb una dotació aportada en metàl·lic de 60.100.00 euros. Esta és la quantitat que en a l'actualitat figura en el balanç de situació tancat a la data de l'acord d'extinció.  
La Fundació ha presentat els comptes regularment i els té depositats fins a 2011. Amb data 28 de juny de 2013, ha presentat els comptes de 2012, els quals estan pendents d'esmena.  
Segons el balanç de situació aportat, de data 26.11.2012, data de l'acord d'extinció, la Fundació té un actiu total de 935.313,47 euros i un passiu exigible de 613.791,40 euros. En resulta un patrimoni net de 321.522,07 euros i uns fons propis negatius de ?215.832,19 euros, que són molt inferiors a la dotació fundacional a causa de les pèrdues generades en l'últim exercici.  
Des del punt de vista econòmic comptable, s'estima que l'expedient d'extinció està ben documentat. No obstant això, en relació amb els comptes anuals de 2012, falta aportar la documentació següent: el certificat d'aprovació dels comptes anuals, l'informe d'auditoria i la memòria d'activitats. D'altra banda, com que figuren encara en el balanç d'extinció comptes de deutors i creditors pendents de saldar, no serà possible determinar el romanent resultant, si n'hi ha, fins al tancament de les operacions de liquidació.»  
El contingut de l'informe que s'ha dit es va comunicar a la persona interessada per mitjà d'un requeriment de 15 de juliol de 2013, va aportar el 10 de setembre de 2013 l'informe d'auditoria i la memòria d'activitats de 2012 requerits, així com el certificat relatiu a la sessió del patronat 27 de juny de 2013, en què s'aproven els comptes de 2012.  
  
Analitzada esta documentació, correcta quant al fons, no obstant es va requerir novament a la Fundació que acreditara la composició del patronat en la data indicada, 27 de juny de 2013, finalment va aportar el 13 de novembre de 2013 l'acord del patronat legalment constituït en la sessió de data 12 de novembre de 2013, que aprova els comptes anuals de 2012 i la memòria d'activitats de 2012.  
Sext. Atenent estos antecedents, la comissió del protectorat, en la sessió de 14 de novembre 2013, emet un informe favorable, entre altres, sobre el punt del dia corresponent a la ratificació de l'acord d'extinció aprovat pel Patronat de la Fundación de la Comunitat Valenciana para el Estudio, la Prevención y la Asistencia a las Drogodependencias, en els termes expressats en els apartats precedents.  
  
Fonaments de dret  
Primer. L'article 10 del Decret 19/2012, de 7 de desembre, del president de la Generalitat, pel qual determina les conselleries en què s'organitza l'administració de la Generalitat, disposa l'assignació a la Conselleria de Governació i Justícia de les competències, entre altres, en matèria de fundacions.  
Al seu torn, l'article 28 del Decret 179/2012, de 14 de desembre, del Consell, que establix l'estructura orgànica bàsica de la Presidència i de les conselleries de la Generalitat, així com l'article 11 del Decret 194/2012, de 21 de desembre, del Consell, pel qual aprova el Reglament Orgànic i Funcional de la Conselleria de Governació i Justícia, establixen que la Secretaria Autonòmica de Justícia assumix les competències entre altres, en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el protectorat de les fundacions de la Comunitat Valenciana l'exercix la conselleria competent en matèria de fundacions, i correspon al conseller la titularitat del protectorat, que és possible delegar o desconcentrar.  
Tercer. Esta Secretaria Autonòmica de Justícia és competent per a conéixer i resoldre l'expedient per la delegació de l'exercici de competències que disposa la Resolució de 19 d'abril de 2013, de la Conselleria de Governació i Justícia, sobre la delegació de la Secretaria Autonòmica de Justícia per a l'exercici de determinades competències en matèria de fundacions.  
En qualsevol cas, de conformitat amb l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les resolucions administratives que s'adopten per delegació es consideren dictades per l'òrgan delegatori.  
Quart. De conformitat amb l'article 25 de la Llei 8/1998, de 9 de desembre, de Fundacions de la Comunitat Valenciana,   
«1. L'extinció de les fundacions es regix pel que disposen els articles 31 i 32 de la Llei 50/2002, de 26 de desembre, de Fundacions.  
2. L'acord d'extinció o, si és el cas, la resolució judicial s'han d'inscriure en el Registre de Fundacions de la Comunitat Valenciana».  
L'article 31 de la Llei 50/2002, assenyala que «la fundació s'extingix: c) Quan siga impossible la realització del fi fundacional, sense perjuí del que disposen els articles 29 i 30 de la present llei».  
D'acord amb allò que s'ha assenyalat en l'article 32 del mateix text legal:  
«2. En els casos previstos en els paràgrafs b, c i e de l'article anterior, l'extinció de la fundació requerix l'acord del patronat ratificat pel protectorat.  
Si no hi ha cap acord del patronat, o no és ratificat pel protectorat, l'extinció de la fundació requerix una resolució judicial motivada, que pot ser instada pel protectorat o pel patronat, segons els casos.»  
  
Quint. De conformitat amb l'article 26 de la Llei 8/1998, esmentada abans, l'extinció comporta l'obertura del procediment de liquidació. Les operacions oportunes s'han de reflectir en el balanç de liquidació, que requerix, igualment, l'aprovació del patronat i la ratificació del protectorat.  
Així mateix, els articles 39 i 40 del Decret 68/2011, de 27 de maig, del Consell, que aprova el Reglament de Fundacions de la Comunitat Valenciana, regulen els requisits i procediments d'extinció i liquidació de les fundacions.  
L'article 39 del reglament esmentat establix que:  
«1. Quan el patronat acorde extingir la fundació perquè s'ha realitzat íntegrament el fi fundacional, perquè resulta impossible realitzar-lo o perquè es dóna qualsevol altra causa prevista en l'acte constitutiu o en els estatuts, ha de sol·licitar la ratificació del protectorat, per a la qual cosa ha d'aportar la documentació següent:  
a) Un certificat de l'acord d'extinció adoptat pel patronat, expedit pel secretari o la secretària amb el vistiplau del president o la presidenta.  
  
b) Una memòria justificativa del fet que es dóna una causa d'extinció específica de les previstes en el primer paràgraf d'este apartat. En el cas que la causa d'extinció siga la impossibilitat de dur a terme el fi fundacional, cal justificar, a més, la improcedència o la impossibilitat de modificar els estatuts o de dur a terme un procés de fusió.  
  
c) Els comptes de l'entitat en la data en què es va adoptar l'acord d'extinció.  
d) El projecte de distribució dels béns i drets resultants de la liquidació i, en el cas de no dur-la a terme el patronat mateix, la proposta de designació de liquidadors i el seu pla d'actuació.»  
Per la seua banda, l'article 40.2 del reglament que s'ha dit, assenyala que:  
«Durant el procés de liquidació, el patronat no té cap més facultat que la de cobrar crèdits, satisfer els deutes i formalitzar els actes pendents d'execució, i no pot contraure cap més obligació, excepte les que siguen necessàries per a la liquidació. Tot i això, el patronat pot apoderar o delegar l'execució material dels acords relatius al procés de liquidació.»  
Quant a l'extinció de fundacions integrants del sector públic de la Generalitat, s'exigixen, a més dels requisits generals, els següents:  
  
a) L'acord del Consell (article 34 de la Llei 8/1998), igual que en va requerir un la constitució.  
b) Respecte a l'obligació d'estar al dia en les obligacions comptables, per tal que prospere l'expedient d'extinció, s'ha de tindre present el Text Refós de la Llei de la Hisenda Pública de la Generalitat Valenciana, aprovat pel Decret Legislatiu de 26 juny de 1991, del Consell de la Generalitat Valenciana, que disposa:  
- En l'article 5: «Tenen la consideració de fundacions públiques de la Generalitat Valenciana, pel que fa a esta llei, les fundacions en la dotació de les quals participen majoritàriament, directament o indirectament, la Generalitat Valenciana, les entitats autònomes que en depenen o altres entitats que conformen el seu sector públic. La creació d'una d'estes fundacions requerix en tots els casos l'autorització del Govern Valencià».  
- I, en l'article 63 bis: «La Intervenció General de la Generalitat Valenciana ha de fer anualment l'auditoria dels comptes anuals de les entitats autònomes, empreses i fundacions a què es referix l'article 5 d'esta llei».  
Sext. L'article 26, esmentat més amunt, de la Llei 8/1998, de 9 de desembre, de Fundacions de la Comunitat Valenciana disposa:  
«2. Els béns i drets que resulten de la liquidació s'han de destinar a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, inclús per al supòsit de l'extinció, a la consecució d'aquells fins, i que hagen sigut designats en el negoci fundacional o en els estatuts de la fundació extingida. A falta d'això, esta destinació podrà ser decidida en favor de les mateixes fundacions i entitats esmentades, pel patronat, quan tinga reconeguda esta facultat pel fundador i, si no la té, correspon al protectorat complir eixa comesa.  
Per la seua banda, l'article 39 dels estatuts de la Fundació assenyala que «en el cas de dissolució de la Fundació, la liquidació i la destinació dels béns i drets s'ha d'incorporar, d'acord amb el que preveu la Llei 8/1998, de Fundacions de la Comunitat Valenciana, o bé la legislació vigent en matèria de fundacions».  
El patronat acorda que el romanent es destine al Servici de Drogodependències de la Direcció General d'Ordenació i Assistència Sanitària de la Conselleria de Sanitat de la Generalitat Valenciana.  
Sèptim. Atenent l'article 47.14 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, són actes objecte d'inscripció en el Registre de Fundacions de la Comunitat Valenciana, entre altres: «L'extinció i la liquidació de la fundació i la destinació donada als béns fundacionals».  
  
Octau. S'ha donat compliment al que preveu l'article 41.2.g del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, que establix:  
«2. En l'exercici de les funcions que li corresponen, el protectorat pot sol·licitar un informe de la comissió i, en particular, en els casos següents:  
g) En l'exercici de les potestats que té atribuïdes en matèria de modificació, fusió i extinció de fundacions».  
  
Vistos els preceptes legals esmentats, els articles 39 i 40 del Reglament de Fundacions de la Comunitat Valenciana (aprovat pel Decret 68/2011, de 27 de maig, del Consell) i la resta dels generals que s'apliquen pertinentment, així com el que ha comunicat la comissió del protectorat de 14 de novembre de 2013, resolc:  
  
Primer  
Ratificar l'acord d'extinció de la Fundación de la Comunitat Valenciana para el Estudio, la Prevención y la Asistencia a las Drogodependencias, d'acord amb els acords adoptats pel patronat el 26 de novembre de 2012 en els termes descrits en esta resolució.  
  
  
Segon  
Inscriure en el Registre de Fundacions de la Comunitat Valenciana la ratificació d'este acord d'extinció.  
  
Tercer  
Establir com a destinatari dels béns i drets resultants de la liquidació la Generalitat, en concret el Servici de Drogodependències de la Direcció General d'Ordenació i Assistència Sanitària de la Conselleria de Sanitat.  
D'acord amb l'article 26 de la Llei 8/1998, de 9 de desembre, de Fundacions de la Comunitat Valenciana, la Fundació ha d'acreditar la transferència del romanent a l'entitat esmentada, aportant els justificant corresponents, i ha de sol·licitar la baixa en el Registre de Fundacions de la Comunitat Valenciana de la Fundació.  
L'article que s'ha dit fa:  
1. L'extinció de la fundació, excepte en els casos en què té lloc com a conseqüència d'una fusió, determina l'obertura del procediment de liquidació, que es du a terme el patronat de la fundació sota el control del protectorat. El patronat no té cap més facultat que la de cobrar crèdits, satisfer els deutes i formalitzar els actes pendents d'execució, i no pot contraure cap més obligació, excepte les que siguen necessàries per a la liquidació. Acabades les operacions, ha de formar un balanç de liquidació oportú, que ha d'aprovar el patronat i s'ha de sotmetre a la ratificació pel protectorat. Quan s'ha ratificat, s'ha de complir el que disposa l'apartat següent, per a finalitzar la liquidació. Quan acaba la liquidació, s'ha de fer constar en el Registre de Fundacions de la Comunitat Valenciana la baixa, a sol·licitud del patronat, per un escrit adreçat al registre, al qual ha d'adjuntar el certificat de l'acord aprovatori del balanç de liquidació, la ratificació d'este certificat per part del protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació en el registre, si resulten operacions pendents d'execució o formalització, hauran de ser dutes a terme pel protectorat».  
  
Per a l'acreditació d'esta transferència, s'ha de tindre present el que disposa l'informe de l'Advocacia de la Generalitat sobre la integració en el patrimoni de la Generalitat dels béns mobles procedents de la liquidació de fundacions, de data 5 de juny de 2012.  
  
S'ha de notificar esta resolució, que és definitiva en via administrativa. S'hi pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des de l'endemà de la notificació, d'acord amb el que establixen els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i s'hi pot interposar, si és el cas, un recurs potestatiu de reposició, en el termini d'un mes, comptador des de l'endemà de la notificació, davant del conseller de Governació i Justícia, o qualsevol altre recurs que hom estime procedent.  
  
  
València, 19 de novembre de 2013.- El secretari autonòmic de Justícia: Antonio Gastaldi Mateo.